# Chloé Hayden

Chloé Sarah Hayden (Melbourne, 1997ko uztailaren 23a) australiar aktore, Interneteko ospetsu, pertsona autisten eskubideen aldeko ekintzaile, podcast ostalari eta idazlea da.

## Bizitza

Melbournen jaio eta Geelongetik gertu hazi zen.
13 urte zituela, hamar aldiz aldatu zuen eskolaz. Depresio eta antsietate larria izan zuen jazarpenaren ondorioz. Orduz geroztik etxean ikasi zuen. 13 urte zituela, autismoa diagnostikatu zioten, eta 22 urte zituela, arreta-defizitaren eta hiperaktibitatearen nahasmendua.
Bi neba eta ahizpa bat ditu, horietatik bi Taiwanetik adoptatuak. Bere nebetako bat ere autista da.

### Ibilbidea

2016an YouTube kanalean hasi zen, Princess Aspien izengoitia erabiliz. 2020an, ezagun bihurtu zen Sia abeslariak zuzendutako Music filma autismoaren erretratu negatibo eta irrealistagatik kritikatu zuenean.
2021eko azaroan, Quinn (Quinni) Gallagher-Jonesen papera lortu zuen Heartbreak High telesailean. Haydenen pertsonaia autista da eta bere ekarpenarekin idatzi zen. Protagonista autista bat antzezten duen lehen aktore autistetako bat da. Haydenek berak esan zion pertsonaia autista bat antzeztea asko gustatu zaiola, ez baitzuen autoestimulazioa ezkutatu behar.
2022ko abuztuan, Different, Not Less: A Neurodivergent's Guide to Embracing Your True Self and Finding Your Happily Ever After liburua argitaratu zuen.
2022an, Marie Claire aldizkariko australiar edizioko Urteko Emakumeen zerrendan agertu zen.
2023ko apiriletik, Boldly Me podcasteko ostalaria da.

### Aktibismoa

Haydenek Heartbreak Highen antzezpenak harrera ona izan zuen, eta kritikari askoren ustez, estereotipatua ez den pertsonaia autista ongi irudikatzea lortu zuen.
Autismoari buruzko estereotipoak hautsi nahi ditu bere esperientziei buruz hitz eginez. Pertsona autisten eskubideak eta neuroaniztasunaren mugimendua sustatzen ditu.
2023ko otsailean, Haydenek eta beste zaleek Marvel estadioari kapazitismoa leporatu zioten, Harry Stylesen kontzertuan zentzumen-gelara sartzea debekatu zieten ostean. Estadioko administrazioak bigarren zentzumen-gela bat eraikiko zutela eta langileen prestakuntza osagarria antolatuko zutela agindu zien.

### Bizitza pertsonala

Hayden kristaua eta beganoa da. 2024ko urtarrilaren 13an Dylan Rohanekin ezkondu zen.

## Sariak

* 2020: Geelongeko Gazteen Saria
* 2020: Wego saria
* 2022: Australiako Zinema eta Telebista Arteen Saria
* 2022: Marie Claire saria

## Lanak
### Filmografia

| Urteak | Izenburua | Pertsonaia | Oharrak |
| 2017 | Jeremy the Dud | Heidi | Film laburra |
| 2021 | Sister from the South | Robyn | Film laburra |
| 2022 | Counter Girls | Grace | Minisaila |
| 2022 | Embrace: Kids | Bere burua | Dokumentala |
| 2022 | Frankly | Bere burua | |
| 2022 - gaur egun | Heartbreak High | Quinn (Quinni) Gallagher-Jones | Telesaila |
| 2023 | Play School | Bere burua | Atal batean: "Show Time 2" |

### Liburuak

* Different, Not Less: A Neurodivergent's Guide to Embracing Your True Self and Finding Your Happily Ever After (2022)

## Erreferentziak

* 1 2 (Ingelesez) «Chloe Hayden» Rotten Tomatoes (Noiz kontsultatua: 2024-01-30).
* ↑ (Ingelesez) Wright, Elizabeth; Young, Evan. «Autistic Heartbreak High actress Chloé Hayden grew up thinking she 'wasn't supposed to exist'» ABC News 2022-12-12 (Noiz kontsultatua: 2024-01-30).
* 1 2 3 4 (Ingelesez) Boseley, Matilda. «'It's a superpower': an autistic young woman takes her message of inclusion to TikTok» The Guardian 2020-05-23 (Noiz kontsultatua: 2024-01-30).
* 1 2 3 (Ingelesez) Topsfield, Jewel. «Chloe Hayden channels her anger at Sia into scriptwriting gold for Heartbreak High» The Sydney Morning Herald 2022-09-24 (Noiz kontsultatua: 2024-01-30).
* 1 2 3 4 (Ingelesez) Hayden, Chloé. (2022). Different, Not Less: A Neurodivergent's Guide to Embracing Your True Self and Finding Your Happily Ever After. Millers Point: Murdoch Books ISBN 978-1-922616-18-0..
* ↑ (Ingelesez) Trombka, James. (2022). «Chloe Hayden: Breaking Stereotypes through Media» Kent State University (Noiz kontsultatua: 2024-01-30).
* ↑ (Ingelesez) @chloeshayden. «Five years ago, my brother came home from Taiwan» Twitter 2019-12-14 (Noiz kontsultatua: 2024-01-30).
* ↑ (Ingelesez) «This Is Me (aspergers)» Chloé Hayden 2016-02-05 (Noiz kontsultatua: 2024-01-30).
* ↑ (Ingelesez) Eloise, Marianne. «I Didn't Expect To See Real Autistic Representation On Screen. I Was Wrong» Huffpost 2022-10-31 (Noiz kontsultatua: 2024-01-30).
* ↑ (Ingelesez) Clement, Charli. «Why Heartbreak High's autistic queer representation is so groundbreaking» Digital Spy 2022-09-22 (Noiz kontsultatua: 2024-01-30).
* 1 2 (Ingelesez) «See Chloé Hayden’s Moving Acceptance Speech At Marie Claire’s Women Of The Year Awards» Marie Claire 2022-11-10 (Noiz kontsultatua: 2024-01-30).
* ↑ (Ingelesez) «Podcast Week: You Don’t Know Me, Cars That Made Australia, Dr Golly and The Experts» Mediaweek 2023-04-27 (Noiz kontsultatua: 2024-01-30).
* ↑ (Ingelesez) Boland, Bray. «Chloe Hayden launches Boldly Me podcast» Radio Today 2023-04-24 (Noiz kontsultatua: 2024-01-30).
* ↑ (Ingelesez) Gulla, Emily. «Heartbreak High viewers are all praising the show for one important reason» Cosmopolitan 2022-09-14 (Noiz kontsultatua: 2023-05-28).
* ↑ (Ingelesez) Sum, Eliza. «Heartbreak High star accuses Marvel Stadium of ableism at Styles show» The Age 2023-02-26.
* ↑ (Ingelesez) Watson, Meg. «Marvel Stadium announces changes after alleged ableism at Harry Styles show» The Age 2023-02-28 (Noiz kontsultatua: 2024-01-30).
* ↑ (Ingelesez) Hayden, Chloé. «Questionable Autism Merchandise» Chloé Hayden 2021-10-29 (Noiz kontsultatua: 2024-01-30).
* ↑ (Ingelesez) «Christian Advocate for ASD || Chloe Hayden - Part 1 || The Story with Jimmy Colefax» Vision Christian Media 2023-01-19 (Noiz kontsultatua: 2024-01-30).
* ↑ (Ingelesez) Tam, Adrienne. «How Heartbreak High Star Chloé Hayden Became A Force For Change» Marie Claire 2023-08-14 (Noiz kontsultatua: 2024-01-30).
* ↑ (Ingelesez) Hayden, Chloé. «From this day on, now and forevermore 13.01.24» Instagram 2024-01-13 (Noiz kontsultatua: 2024-01-30).
* ↑ (Ingelesez) «Who is Chloé?» Chloé Hayden (Noiz kontsultatua: 2024-01-30).
* ↑ (Ingelesez) Hayden, Chloé. «Holy guacamole heck on toast, ya girl just won the WEGO health awards!» Facebook 2020-10-15 (Noiz kontsultatua: 2024-01-30).
* ↑ (Ingelesez) «Winners Announced for the 2022 AACTA Awards» Australian Film Institute (Noiz kontsultatua: 2024-01-30).

## Kanpo estekak

* Datuak: Q113016025